[{"text_idx": "#000000", "text": "'Begon\u0303ako Argia' proiektua amaitu da 4.700 gorpu lurpetik atera ostean"}, {"text_idx": "#000001", "text": "Azken gorpua lurpetik ateratzearekin batera ekitaldi soil eta sinboliko bat egin dute indusketeei amaiera emateko. Hasieran uste izandakoa baino bost gorpu gehiago aurkitu dituzte. Orain, dokumentazio-lana eta osteko analisi-lana dago egiteko."}, {"text_idx": "#000002", "text": "Begon\u0303ako hilerrian 2021eko urrian hasitako Begon\u0303ako Argia proiektuari amaiera eman diote. Aranzadi Zientzia elkartea izan da proiektua aurrera eraman duena eta hasiera batean aurreikusita zeuden 1.000 gorpuen boskoitza aurkitu dituzte. Bigarren fasea ekainetik aurrera burutu da eta ia 2000 gorputz aurkitu dira."}, {"text_idx": "#000003", "text": "Hilerrian bertan, agur ekitaldi bat burutu zuten astelehenean. Aranzadi elkarteko bi kidek aurreskua dantzatu eta lore-eskaintza bat egin zuten. Horrekin batera ahots-laukote batek Agur Jaunak abestu zuen."}]